open-index/open-wikipedia-markdown huggingface dataset:
Αφανισμός (ταινία)

Το ***Αφανισμός*** (αγγλ. **Annihilation**) είναι ταινία επιστημονικής φαντασίας ψυχολογικού τρόμου που προβλήθηκε το 2018 σε σκηνοθεσία και σενάριο Άλεξ Γκάρλαντ, βασισμένη στη νουβέλα με το ίδιο όνομα του Τζεφ ΒαντερΜίρ. Στην ταινία πρωταγωνιστούν οι Νάταλι Πόρτμαν, Τζένιφερ Τζέισον Λι, Τζίνα Ροντρίγκεζ, Τέσσα Τόμπσον, Τούβα Νοβότνι και Όσκαρ Άιζακ. Η ιστορία εστιάζει σε μία ομάδα επιστημόνων που πηγαίνουν στο "Shimmer" (Λαμπύρισμα), μια μυστηριώδη ζώνη που έχει αποκλειστεί, όπου συμβαίνουν μεταλλάξεις στην χλωρίδα και την πανίδα.  

Η ταινία προβλήθηκε στη βόρεια Αμερική από την Paramount Pictures στις 23 Φεβρουαρίου του 2018, και ψηφιακά από το Netflix σε έναν αριθμό χωρών στις 12 Μαρτίου του ίδιου έτους. Απέσπασε θετικές κριτικές, κυρίως για τον οπτικό τομέα, τις ερμηνείες και την ιστορία της. Παγκοσμίως, έχει κάνει εισπράξεις περισσότερα από $42 εκατομμύρια.

## Παραπομπές


## Εξωτερικοί σύνδεσμοι
* 
* 

Κατηγορία:Αμερικανικές ταινίες της δεκαετίας 2010
Κατηγορία:Αμερικανικές ταινίες επιστημονικής φαντασίας
Κατηγορία:Αμερικανικές θρίλερ ταινίες τρόμου
Κατηγορία:Βρετανικές ταινίες της δεκαετίας 2010
Κατηγορία:Περιπέτεια επιστημονικής φαντασίας (ταινίες)
Κατηγορία:Ταινίες του 2018
Κατηγορία:Ταινίες παραγωγής Paramount Pictures
Κατηγορία:Ταινίες βασισμένες σε αμερικανικά μυθιστορήματα
Κατηγορία:Βρετανικές ταινίες τρόμου
Κατηγορία:Αγγλόφωνες ταινίες
Κατηγορία:Ταινίες της Skydance Media
Μάχη στο Βαφέ

Η **μάχη στο Βαφέ** του Αποκορώνου ήταν συμπλοκή της Κρητικής Επανάστασης  και πραγματοποιήθηκε στις 12 Οκτωβρίου του 1866.

Η μάχη του Βαφέ μετρίασε κάπως τις πολλές αποτυχίες των Τούρκων. Στη μάχη αυτή οι Κρητικοί  μαζί με Φιλέλληνες εθελοντές πολεμώντας εναντίον πενταπλασίου τουρκοαιγυπτιακού στρατού υποχρεώθηκαν να υποχωρήσουν και κατά την υποχώρηση απώλεσαν 15 φονευθέντες μαχητές μεταξύ αυτών οι αξιωματικοί Πραίδης, Βαρνάβας και Έσσλιγκ, συνελήφθησαν αιχμάλωτοι οι αξιωματικοί Μάνος, Βαρόδης, Βούλγαρης, οι οποίοι στάλθηκαν στην Κωνσταντινούπολη.

## Παραπομπές


Κατηγορία:Κρητική Επανάσταση (1866-1869)
Κατηγορία:Μάχες ανά πόλεμο
Ιωάννης Κοντοστέφανος

Ο **Ιωάννης** (π. 1128 - 1176/82) από την Οικογένεια Κοντοστέφανων ήταν Βυζαντινός αριστοκράτης, που υπηρέτησε ως κυβερνήτης θέματος. Υπηρέτησε ως  στρατιωτικός διοικητής υπό τον θείο του Μανουήλ Α΄ Κομνηνό.

## Βιογραφία
Ήταν ο πρωτότοκος γιος του πανυπερσέβαστου και μεγάλου δούκα (ναυάρχου) Στεφάνου και της πορφυρογέννητης Άννας Κομνηνής, κόρης του αυτοκράτορα Ιωάννη Β΄ Κομνηνού. Αδελφός της Άννας ήταν ο Μανουήλ Α΄. Ο Ιωάννης είχε αδέλφια τον Αλέξιο, τον Ανδρόνικο -και οι δύο εξέχοντες στρατιωτικοί διοικητές- και την Ειρήνη.

Ο οίκος του ήταν αρχοντικής καταγωγής και ανήλθε σε εξέχουσα θέση μεταξύ των αριστοκρατών, στο κέντρο της πολιτικής σκηνής, επί Ιωάννη Β΄. Έκανε επιγαμίες με τον αυτοκρατορικό οίκο των Κομνηνών.

### Σταδιοδρομία
Η αρχή της σταδιοδρομίας του δεν είναι γνωστή. Εμφανίζεται για πρώτη φορά το 1162 σε ένα έγγραφο ιδιοκτησίας της μονής Μεγίστης Λαύρας. Την εποχή αυτή ήταν δούκας (κυβερνήτης) της Θεσσαλονίκης και ταυτόχρονα απογραφεύς και εξισωτής (εκτιμητής φόρων). Έπειτα αναφέρεται ως μετέχων της συνόδου στο ανάκτορο των Βλαχερνών τον Μάρτιο του 1166, μαζί με τον αδελφό του Αλέξιο.

Έλαβε μέρος στις εκστρατείες του θείου του, Μανουήλ Α΄. Στην εκστρατεία του 1176 εναντίον του Σελτζουκικού σουλτανάτου του Ρουμ δεν αναφέρεται ρητά ότι έλαβε μέρος, οπότε είναι ασαφές. Αναφέρεται το θέρος του 1176, όταν ο αδελφός του Αλέξιος ασθένησε και απεβίωσε στο Λοπάδιον. Δεν ξέρουμε αν συμμετείχε στις 17 Σεπτεμβρίου στην καταστροφική ενέδρα στο Μυριοκέφαλον, αλλά δεν αναφέρεται έκτοτε, έτσι είναι πιθανό να ήταν ένα από τα πολλά μέλη της αριστοκρατίας που έχασαν τη ζωή τους στη μάχη αυτή. Ωστόσο ο ιστορικός Κωνσταντίνος Βαρζός εκτιμά ότι, όταν ο αδελφός του Ανδρόνικος εξεγέρθηκε εναντίον του Ανδρονίκου Α΄ Κομνηνού το 1182, τότε απεβίωσε και ο Ιωάννης.

## Οικογένεια
Νυμφεύτηκε π. το 1145/46 μία της αριστοκρατίας, της οποίας το όνομα δεν μας είναι γνωστό (ο συνώνυμός του εξάδελφος Ιωάννης νυμφεύτηκε την Θεοδώρα, αλλά ας μην γίνεται σύγχυση). Είχε τουλάχιστον ένα τέκνο:
* Στέφανος

## Αναφορές


## Πηγές
* 
* 
* 
* 

Κατηγορία:Βυζαντινοί του 12ου αιώνα
Κατηγορία:Βυζαντινοί στρατηγοί
Κατηγορία:Βυζαντινοί δούκες
Κατηγορία:Κυβερνήτες του Θέματος Θεσσαλονίκης
Κατηγορία:Οικογένεια Κοντοστέφανων
Μαραγκός

Το επώνυμο **Μαραγκός/Μαραγκού** πιθανόν αναφέρεται στους:
* Αντώνιος Μαραγκός (1858–1932), Έλληνας πολιτικός
* Ευαγγελία Μαραγκού (γεν. 1938), Ελληνίδα αρχαιολόγος
* Θόδωρος Μαραγκός (γεν. 1944), Έλληνας σκιτσογράφος και σκηνοθέτης κινηματογράφου και τηλεόρασης
* Ιωάννης Μαραγκός (1833–1891), Έλληνας Καθολικός ιεράρχης
* Κίμων Ε. Μαραγκός (1907–1988), Έλληνας σχεδιαστής αφίσας, γελοιογράφος και δημιουργός κόμικς
* Πάρης Μαραγκός (γεν. 1994), Έλληνας καλαθοσφαιριστής
* Σπύρος Μαραγκός (γενν. 1967), Έλληνας πρώην διεθνής ποδοσφαιριστής
* Στέλιος Μαραγκός (γενν. 1989), Έλληνας ποδοσφαιριστής
* Χρίστος Μαραγκός (γεν. 1983), Κύπριος ποδοσφαιριστής

Κατηγορία:Ελληνικά επώνυμα
Πρωθυπουργός της Ιρλανδίας

Ο **πρωθυπουργός της Ιρλανδίας** (στα ιρλανδικά: **Τίσεχ**, *Taoiseach*  ) είναι ο επικεφαλής της κυβέρνησης της Ιρλανδικής Δημοκρατίας.

Ο κάτοχος του αξιώματος διορίζεται από τον Πρόεδρο της χώρας έπειτα από την εκλογή του από την Dáil Éireann, όπως λέγεται η κάτω βουλή του Oireachtas (κοινοβούλιο). Παραμένει στη θέση του όσο απολαμβάνει της εμπιστοσύνης της πλειοψηφίας των μελών του Ιρλανδικού Κοινοβουλίου (*Dáil*).

Η ιρλανδική λέξη taoiseach σημαίνει «αρχηγός» και υιοθετήθηκε στο Σύνταγμα της Ιρλανδίας του 1937 ως ο τίτλος του «αρχηγού της κυβέρνησης ή του πρωθυπουργού». Είναι ο επίσημος τίτλος μόνο του αρχηγού της κυβέρνησης της Ιρλανδίας. Δεν χρησιμοποιείται ούτε στα αγγλικά ούτε στα ιρλανδικά για τους πρωθυπουργούς άλλων χωρών, οι οποίοι αντ' αυτού αναφέρονται στα ιρλανδικά με τον γενικό όρο *príomh-aire*.

Σημερινός πρωθυπουργός της Ιρλανδίας (τίσεχ) είναι ο Μιχόλ Μάρτιν.

## Κατάλογος αξιωματούχων
Πριν τεθεί σε ισχύ το Σύνταγμα του 1937, ο αρχηγός της κυβέρνησης αναφερόταν ως Πρόεδρος του Εκτελεστικού Συμβουλίου. Στο αξίωμα αυτό υπηρέτησε πρώτος ο Γουίλιαμ Κογκρέιβ του κόμματος Cumann na nGaedheal την περίοδο 1922–32 και στη συνέχεια ο Έιμαν ντε Βαλέρα του Fianna Fáil την περίοδο 1932–37. Οι πρωθυπουργοί είναι, παραδοσιακά, αριθμημένοι με τέτοιον τρόπο ώστε να συμπεριλαμβάνουν τον Κοσγκρέιβ. Έτσι, ο Λίο Βαράντκαρ θεωρείται ο 14ος Τίσεχ, όχι ο 13ος.

## Υποσημειώσεις και παραπομπές
### Υποσημειώσεις


### Παραπομπές



Κατηγορία:Πολιτική της Ιρλανδίας
Ιρλανδια
Πέτρος Κανελλίδης

Ο **Πέτρος Κανελλίδης** (1846 ή 1848–1911) ήταν Έλληνας δημοσιογράφος.

## Βιογραφικά στοιχεία
Γεννήθηκε το 1846 ή το 1848 στο Κουτήφαρι της Μάνης. Συμμετείχε σε μάχες της Κρητικής Επανάστασης του 1866 όπου και διακρίθηκε. Μετακόμισε στην Αθήνα όπου υπήρξε εκδότης των περιοδικών *Προμηθεύς*, *Κόλασις*, *Μικροί Καιροί*, *Τραμπούκος* και *[[Καιροί (εφημερίδα)|Καιροί]]* ενώ αρθρογραφούσε και στην εφημερίδα *[[Αιών (εφημερίδα)|Αιών]]*. Πέρα από τη μαχητική του δημοσιογραφία έγινε γνωστός και για την απόπειρα δολοφονίας του βασιλιά Γεωργίου Α΄ τον Φεβρουάριο του 1898. Τότε, ο Κανελλίδης υποστήριξε μέσα από την εφημερίδα πως η απόπειρα ήταν σκηνοθετημένη ούτως ώστε ο βασιλιάς να αποκτήσει τη συμπάθεια του λαού του μετά την ήττα της Ελλάδας στον Ελληνοτουρκικό πόλεμο του 1897. Ο Κανελλίδης διώχθηκε δικαστικά, ωστόσο διέφυγε την εκτέλεση που αντιμετώπισαν οι φυσικοί αυτουργοί της απόπειρας. Επίσης μέσα από τους Καιρούς δημοσιεύθηκε το άρθρο *Τις Πταίει* του Χαρίλαου Τρικούπη το 1874. Ο Κανελλίδης αρχικά ήταν φιλοτρικουπικός, ενώ από το 1895 άρχισε να υποστηρίζει τον πολιτικό αντίπαλο του Τρικούπη, Θεόδωρο Δηλιγιάννη, προτού στραφεί το 1909 στις αρχές του Κινήματος στο Γουδί και τελικά το 1910, λίγο πριν πεθάνει, στον Ελευθέριο Βενιζέλο. Διετέλεσε επίσης γραμματέας του Πανεπιστημίου Αθηνών και πρόεδρος της Ένωσης Συντακτών. Ο Πέτρος Κανελλίδης πέθανε στις 25 Ιουλίου 1911 στην Αθήνα. Στην κηδεία του παραβρέθηκαν σημαντικές πολιτικές προσωπικότητες της εποχής αλλά και ο αρχιεπίσκοπος Αθηνών.

## Παραπομπές



Κατηγορία:Έλληνες δημοσιογράφοι του 19ου αιώνα
Κατηγορία:Έλληνες εκδότες
Τάνια Στούπαρ-Τριφούνοβιτς

Η **Τάνια Στούπαρ-Τριφούνοβιτς** (σερβ: *Тања Ступар Трифуновић*, Ζαντάρ, 1977) είναι Σέρβα λογοτέχνιδα από τη Βοσνία-Ερζεγοβίνη.

## Βιογραφία και έργο
Η Στούπαρ-Τριφούνοβιτς γεννήθηκε το 1977 στο Ζαντάρ της σημερινής Κροατίας, το οποίο τότε αποτελούσε κομμάτι της Γιουγκοσλαβίας. Με την έναρξη των πολεμικών συγκρούσεων που οδήγησαν στον διαμελισμό της Γιουγκοσλαβίας, κατέφυγε οικογενειακώς στη Μπάνια Λούκα της Βοσνίας, όπου εγκαταστάθηκε και ζει μέχρι σήμερα. Σπούδασε σερβική γλώσσα και φιλολογία στο πανεπιστήμιο της Μπάνια Λούκα και ασχολείται με τη λογοτεχνία γράφοντας κυρίως ποίηση και δευτερευόντως νουβέλες και διηγήματα. Παράλληλα εργάζεται ως κριτικός λογοτεχνίας και αρθρογράφος.

Πρώτο της έργο ήταν το *Kuća od slova* (ελλ: *Το σπίτι των γραμμάτων*), το οποίο εκδόθηκε το 1999. Τα επόμενα χρόνια ακολούθησαν και άλλες δημοσιεύσεις με κυριότερες τις ποιητικές συλλογές *O čemu misle varvari dok doručkuju*  (ελλ: *Τι σκέφτονται οι βάρβαροι όταν παίρνουν πρωινό*, 2008), *Glavni junak je čovjek koji se zaljubljuje u nesreću* (ελλ: *Ο ήρωας είναι ο άνδρας που ερωτεύεται τη συμφορά*, 2010) κ.ά. Κυρίαρχο μοτίβο των γραπτών της είναι οι ζωές και οι πικρές εμπειρίες γυναικών στο γενικό πλαίσιο της ταραγμένης εποχής του πολέμου της Γιουγκοσλαβίας.

Έργα της Στούπαρ-Τριφούνοβιτς έχουν μεταφραστεί σε ξένες γλώσσες όπως τα αγγλικά, τα γερμανικά, τα πολωνικά κλπ. Παράλληλα, η ίδια έχει αποσπάσει διάφορες διακρίσεις για τη λογοτεχνική της παραγωγή: η συλλογή «Τι σκέφτονται οι βάρβαροι όταν παίρνουν πρωινό» τιμήθηκε με το βραβείο καλύτερου βιβλίου στη Βοσνία για το 2007/08 και ήταν υποψήφια για το λογοτεχνικό βραβείο της Κεντρικής και Ανατολικής Ευρώπης (στην κατηγορία της ποίησης), ενώ το επόμενο βιβλίο της («Ο ήρωας...») απέσπασε το βραβείο *Fra Grgo Martić* για το καλύτερο λογοτεχνικό βιβλίο της χρονιάς. Το 2016 συγκαταλέχθηκε στους νικητές του Ευρωπαϊκού Βραβείου Λογοτεχνίας για το βιβλίο *Satovi u majčinoj sobi*.

## Εργογραφία (ενδεικτική)

* *Kuća od slova* (ελλ: *Το σπίτι των γραμμάτων*, 1999)
* *O čemu misle varvari dok doručkuju*  (ελλ: *Τι σκέφτονται οι βάρβαροι όταν παίρνουν πρωινό*, 2008)
* *Glavni junak je čovjek koji se zaljubljuje u nesreću* (ελλ: *Ο ήρωας είναι ο άνδρας που ερωτεύεται τη συμφορά*, 2010)
* Satovi u majčinoj sobi (ελλ: *Τα ρολόγια στο δωμάτιο της μητέρας μου*, 2016)

## Παραπομπές


Κατηγορία:Σέρβοι συγγραφείς
Κατηγορία:Βόσνιοι συγγραφείς
Κάσσανδρος Στίγγας

Ο **Κάσσανδρος Στίγγας** (γεννημένος στις 29 Νοεμβρίου του 1993) είναι Έλληνας πετοσφαιριστής που αγωνίζεται στην ομάδα του ΠΑΟΚ στη θέση του κεντρικού.

## Καριέρα
Ο Κάσσανδρος Στίγγας ξεκίνησε την καριέρα του από την ομάδα της ΧΑΝΘ (2007-10) και στη συνέχεια αγωνίστηκε για τον Απόλλων Καλαμαριάς (2010-11). Επόμενος σταθμός ήταν ο Παναθηναϊκός (2012-13) και μετέπειτα η ομάδα του ΠΑΟΚ (2013-14). Επιστρέφει στη Θεσσαλονίκη για λογαριασμό του Άρη (2014-15) και τον Ηρακλή (2015-16). Ακολουθεί ο Εθνικός Αλεξανδρούπολης (2016-17), ενώ την επόμενη χρονιά αγωνίστηκε στην Α2 για τον Νέστωρ (2017). Τον Ιανουάριο του 2018 επέστρεψε στον ΠΑΟΚ.

## Τίτλοι και Διακρίσεις
* **1 [[Κύπελλο Ελλάδας πετοσφαίρισης ανδρών|Κύπελλο Ελλάδας]]:**
**2018

## Πηγές
* Κάσσανδρος Στίγγας

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές ΠΑΟ
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές Άρη
Κατηγορία:Πετοσφαιριστές Ηρακλή Θεσσαλονίκης
Κατηγορία:Πετοσφαιριστές Εθνικού Αλεξανδρούπολης
Νικολάι Ουσίκοφ

Ο **Νικολάι Ουσίκοφ** (*Nikolay Uchikov*, γεννημένος στις 13 Απριλίου 1986) είναι πετοσφαιριστής με καταγωγή από τη Βουλγαρία. Έχει ύψος 2.07 μ. και αγωνίζεται ως διαγώνιος.

## Καριέρα
Ο Νικολάι Ουσίκοφ ξεκίνησε την καριέρα στη Λοκομοτίβ Πλόβντιβ (2003-04) και ακολούθησε για μια πενταετία η Λέφσκι Σόφια (2004-09). Επόμενος σταθμός η Ιταλία, όπου αγωνίστηκε για τη Βόλεϊ Τρικολόρε Ρέτζιο Εμίλια (2009-10), την Πάντοβα (2010-11), τη Μολφέττα (2011-12) και την Τρεντίνο (2012-13). Στη συνέχεια θα παίξει στο ρωσικό πρωτάθλημα για λογαριασμό της Τιούμεν (2013-14), ακολούθησε η UPCN (2014-17) της Αργεντινής για να επιστρέψει στην πατρίδα του για τη Νεφτοχιμίκ Μπουργκάς (2017). Τον Ιανουάριο του 2018 υπέγραψε στον Π.Α.Ο.Κ..

## Τίτλοι
* **3 [[:en:Bulgaria NVL Super League|Πρωταθλήματα Βουλγαρίας]]:**
**2005, 2006, 2009
* **3 Κύπελλα Βουλγαρίας:**
**2005, 2007, 2018
* **1 [[:en:Italian Volleyball League|Πρωτάθλημα Ιταλίας]]:**
**2013
* **1 [[:en:Coppa Italia (volleyball)|Κύπελλο Ιταλίας]]:**
**2013
* **1 [[Παγκόσμιο κύπελλο συλλόγων πετοσφαίρισης|Παγκόσμιο Κύπελλο Συλλόγων]]:**
**2012
* **2 [[:en:Liga Argentina de Voleibol – Serie A1|Πρωταθλήματα Αργεντινής]]:**
**2015, 2016
* **1 Κύπελλο Αργεντινής:**
**2016
* **2 Σούπερ Καπ Αργεντινής:**
**2014, 2016
* **1 [[:en:Men's South American Volleyball Club Championship|Πρωτάθλημα Λατινικής Αμερικής]]:**
**2015
* **1 [[Κύπελλο Ελλάδας πετοσφαίρισης ανδρών|Κύπελλο Ελλάδας]]:**
**2018

## Πηγές
*Νικολάι Ουσίκοφ
*Να ανταποδώσω την ευγνωμοσύνη

Κατηγορία:Βούλγαροι πετοσφαιριστές
Κατηγορία:Πετοσφαιριστές ΠΑΟΚ
Διοργανώσεις Ε.Π.Σ. Πειραιά 1996–97

Το πρωτάθλημα της **[[Ε.Π.Σ. Πειραιώς]] της περιόδου 1996-97** διοργανώθηκε σε τρεις κατηγορίες. Συνολικά, στα πειραϊκά πρωταθλήματα πήραν μέρος 94 σύλλογοι.

## Κατηγορίες
* Α΄ με 31 ομάδες σε δύο ομίλους των 16-15 ομάδων.
* Β΄ με 32 ομάδες σε δύο ομίλους των 16 ομάδων.
* Γ΄ με 31 ομάδες σε δυο ομίλους των 16-15 ομάδων.

## Α΄ Κατηγορία
Τους τίτλους των δυο ομίλων της Α΄ Κατηγορίας κατέκτησαν ο Α.Ο. Μοσχάτου και η Χαλκηδόνα. Οι δυο πρωταθλήτριες ομάδες ανέβηκαν στη Δ΄Εθνική της περιόδου 1997-98.

Στη Β΄ Κατηγορία υποβιβάστηκαν οι 2 τελευταίες ομάδες κάθε ομίλου. Από τον πρώτο όμιλο υποβιβάστηκαν ο Απόλλων Ασπροπύργου και η Ολυμπιάδα Κερατσινίου, ενώ από το δεύτερο όμιλο υποβιβάστηκαν ο Νεαπολικός Αστέρας και ο Α.Ο.Κ. Φαλήρου.

## Β΄ Κατηγορία
Τους τίτλους των δυο ομίλων κατέκτησαν ο Α.Γ.Σ. Νέας Περάμου και ο Ήφαιστος Νίκαιας. Την άνοδο στην Α΄ Κατηγορία κέρδισαν και οι δευτεραθλητές των δυο ομίλων, Αστέρας Κερατσινίου και Δόξα Πειραιά αντίστοιχα.

Στη Γ΄ Κατηγορία υποβιβάστηκαν οι 2 τελευταίες ομάδες κάθε ομίλου. Από τον πρώτο όμιλο υποβιβάστηκαν η Α.Ε. Χατζηκυριακείου και ο Άρης Μεγάρων, ενώ από το δεύτερο όμιλο υποβιβάστηκαν ο Μεγαρικός και η Α.Ε. Νεάπολης.

## Γ΄Κατηγορία
Τους τίτλους των δυο ομίλων κατέκτησαν η Παλιά Κοκκινιά και ο Παννεαπολικός. Την άνοδο στη Β΄ Κατηγορία κέρδισαν και οι δευτεραθλητές των δυο ομίλων, ΑΕΚ Παλιάς Κοκκινιάς και Ελευθερία Μοσχάτου αντίστοιχα.

## Κύπελλο

### Τελικός

## Παραπομπές


## Πηγές

* Αρχείο Αθλητικής εφημερίδας "*SPORTIME*"

Κατηγορία:Ε.Π.Σ. Πειραιώς
Κατηγορία:Εγχώρια ποδοσφαιρικά πρωταθλήματα 1996-1997
Διοργανώσεις Ε.Π.Σ. Πειραιά 1997–98

Το πρωτάθλημα της **[[Ε.Π.Σ. Πειραιώς]] της περιόδου 1997-98** διοργανώθηκε σε τρεις κατηγορίες. Συνολικά, στα πειραϊκά πρωταθλήματα πήραν μέρος 92 σύλλογοι.

## Κατηγορίες
* Α΄ με 31 ομάδες σε δύο ομίλους των 16-15 ομάδων.
* Β΄ με 30 ομάδες σε δύο ομίλους των 15 ομάδων.
* Γ΄ με 31 ομάδες σε δυο ομίλους των 16-15 ομάδων.

## Α΄ Κατηγορία
Τους τίτλους των δυο ομίλων της Α΄ Κατηγορίας κατέκτησαν ο Βύζας Μεγάρων και ο Α.Ο. Ποντίων Νίκαιας. Οι δυο πρωταθλήτριες ομάδες ανέβηκαν στη Δ΄Εθνική της περιόδου 1998-99.

Στη Β΄ Κατηγορία υποβιβάστηκαν οι 2 τελευταίες ομάδες κάθε ομίλου. Από τον πρώτο όμιλο υποβιβάστηκαν ο Α.Σ. Δραπετσώνας και ο Αστέρας Κερατσινίου, ενώ από τον δεύτερο όμιλο υποβιβάστηκαν οι Νέοι Δραπετσώνας και η Α.Ε. Καμίνια.

Ο Α.Σ. Δραπετσώνας και ο Ήφαιστος Νίκαιας ισοβάθμισαν στην προτελευταία θέση και στις 24 Ιουνίου 1998 έδωσαν αγώνα κατάταξης στο γήπεδο Κερατσινίου για την παραμονή. Ο Ήφαιστος Νίκαιας επικράτησε με 1-0 και παρέμεινε, ενώ ο Α.Σ. Δραπετσώνας υποβιβάστηκε.

## Β΄ Κατηγορία
Τους τίτλους των δυο ομίλων της Β΄ Κατηγορίας κατέκτησαν η Α.Ε. Νίκαια και η Φλόγα Νίκαιας. Την άνοδο στην Α΄ Κατηγορία κέρδισαν και οι δευτεραθλητές των δυο ομίλων, Α.Ο.Κ. Φαλήρου και Απόλλων Ασπροπύργου αντίστοιχα.

Στη Γ΄ Κατηγορία υποβιβάστηκαν οι 2 τελευταίες ομάδες κάθε ομίλου. Από τον πρώτο όμιλο υποβιβάστηκαν η Αναγέννηση Σαλαμίνας και η Παλιά Κοκκινιά, ενώ από το δεύτερο όμιλο υποβιβάστηκαν η Κύπρος Κορυδαλλού και ο Απόλλων Ρέντη.

## Γ΄ Κατηγορία
Τους τίτλους των δυο ομίλων της Γ΄ Κατηγορίας κατέκτησαν ο Προφήτης Ηλίας Πειραιά και ο Δίας Κορυδαλλού.

Την άνοδο στη Β΄ Κατηγορία κατέκτησαν επίσης οι δευτεραθλητές και τριταθλητές των δυο ομίλων. Στον πρώτο όμιλο δευτεραθλητής ήταν ο Ειδυλλιακός και τριταθλητής ο Πορφύρας, ενώ στον δεύτερο όμιλο δευτεραθλητής ήταν ο Θησέας Πειραιά και τριταθλήτρια η Θύελλα Κορυδαλλού.

## Κύπελλο

### Τελικός

## Παραπομπές


## Πηγές

* Αρχείο Αθλητικής εφημερίδας "*ΑΘΛΗΤΙΚΗ ΗΧΩ*"

Κατηγορία:Ε.Π.Σ. Πειραιώς
Κατηγορία:Εγχώρια ποδοσφαιρικά πρωταθλήματα 1997-1998
Α.Ο. Ποντίων Νίκαιας

|right|200px
Ο **Αθλητικός Όμιλος Ποντίων Νίκαιας** ήταν ποδοσφαιρικός σύλλογος με έδρα τη Νίκαια Αττικής. Επίσημο έτος ίδρυσης ήταν το 1956 και είχε χρώματα το κίτρινο και το μαύρο και έμβλημα τον ποντιακό αετό. Αποτελούσε σωματείο της Ε.Π.Σ. Πειραιά.

Ιδρύθηκε επίσημα το 1956 στην προσφυγομάνα Κοκκινιά από τους Μισαηλίδη, Κατωνίδη και Σακκά. Τότε εντάχθηκε επίσημα στα πρωταθλήματα της Ε.Π.Σ. Πειραιά, όπου και αγωνιζόταν από τη σεζόν 1956-57. Το 1997-98 κατέκτησε για πρώτη και μοναδική φορά το πρωτάθλημα Πειραιά και συμμετείχε στην Δ' Εθνική της σεζόν 1998-99, που αποτελεί και υψηλότερη του διάκριση. Επίσης τις σεζόν 1976-77 και 1995-96 υπήρξε φιναλίστ Κυπέλλου Πειραιά. Από το 2007 ο σύλλογος έχει αναστείλει τη λειτουργία του.

Από το σύλλογο, μεταξύ άλλων, τη δεκαετία του '60 αναδείχθηκαν τα αδέρφια Γιώργος και Διονύσης Σκριβάνος, ο Χρήστος Ξανθόπουλος και ο Κώστας Νομικός.

## Παραπομπές


Κατηγορία:Αθλητικοί σύλλογοι Πειραιά
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις αθλητικών συλλόγων το 1956
Εμπάτης

Η ονομασία **Εμπάτης** αποδίδεται γενικότερα στο μεσαίο νότιο τμήμα της νήσου Σύρου, ανάμεσα στο ακρωτήριο Κατεργάκι των Χονδρών της Βάρης και στο ακρωτήριο Φωκότρυπες. Ειδικότερα Εμπάτης ή παραλία της Φάμπρικας ονομάζεται η παραλία με ωραία αμμουδιά, στην οποία καταλήγουν οι καλλιεργημένες εκτάσεις Λαγκάδα και «στου Καπέλλα». Μπροστά στο παραθαλάσσιο αυτό τμήμα βρίσκεται το ερημονήσι Άμπελος και στα ανατολικά του μία υφαλόγλωσσα με σκοπέλους.

## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 12 (1972), σελ. 247

Κατηγορία:Γεωγραφία της Σύρου
Κατηγορία:Παραλίες της Σύρου
Ανδρόνικος Κοντοστέφανος (γιος του Ισαάκιου)

Ο **Ανδρόνικος** (άκμασε 1125-1156) από την Οικογένεια Κοντοστέφανων ήταν αριστοκράτης και στρατιωτικός διοικητής στη Ρωμανία.

## Βιογραφία
Ήταν γιος του Ισαακίου, που υπηρέτησε κατά τη βασιλεία του Αλεξίου Α΄ Κομνηνού με αποκορύφωμα την ανεπιτυχή αποστολή του ως μεγάλου δούκα (ναυάρχου) εναντίον των Νορμανδών το 1107/08.

Ξεκίνησε τη σταδιοδρομία του ως αξιωματικός του στρατού υπό τον Ιωάννη Β΄ Κομνηνό, γιο του Αλεξίου Α΄. Δεν γνωρίζουμε λεπτομέρειες· διακρίθηκε αρκετά ώστε να αποκτήσει την εύνοια του Αυτοκράτορα. Η σταδιοδρομία του είναι καλύτερα καταγεγραμμένη κατά τη βασιλεία του Μανουήλ Α΄ Κομνηνού, γιου του Ιωάννη Β΄. Το 1144 διοίκησε την εκστρατεία εναντίον του Ραϋμόνδου των Πουατιέ, συζύγου της Κωνσταντίας πριγκίπισσας της Αντιόχειας. Μαζί του ήταν ο αδελφός του Ιωάννης, ο στρατηγός Προσούχ και ο μεγάλος δούκας (ναύαρχος) Δημήτριος Βρανάς με το στόλο του. 

Οι Ρωμαίοι γρήγορα ελευθέρωναν τα φρούρια της Κιλικίας, που είχε καταλάβει ο Ραϋμόνδος και προωθήθηκαν ως τα προάστια της Αντιόχειας, στα οποία έκαναν επιδορμή. Όταν όμως οι Ρωμαίοι άρχισαν την επιστροφή, ο Ραϋμόνδος τους πλησίαζε με τον στρατό του, σκοπεύοντας να τους επιτεθεί. Ο Ανδρόνικος και οι δικοί του πληροφορήθηκαν την παρουσία του με μικρή ακολουθία  κοντά στο μέρος που στρατοπέδευσαν και επιτέθηκαν σε αυτόν και στον κύριο στρατό του. Ο τελευταίος αποσύρθηκε γρήγορα πίσω από τα τείχη της Αντιόχειας, ενώ ο Ραϋμόνδος δεν επέστρεψε στην πόλη, παρά μόνο αφού έπεσε η νύχτα. 

Ο Ανδρόνικος έλαβε μέρος και στην εκστρατεία στο Μπρίντιζι το 1156, αλλά οι λεπτομέρειες δεν μας είναι γνωστές. Ασθένησε και λίγο πριν αποβιώσει εκάρη μοναχός με το όνομα Αντώνιος. 
## Οικογένεια
Νυμφεύτηκε π. το 1125 τη Θεοδώρα Κομνηνή, κόρη του Αδριανού/Ιωάννη Δ΄ αρχιεπισκόπου Αχρίδος (γιου του σεβαστοκράτορα Ισαάκιου Κομνηνού, μεγαλύτερου αδελφού του Αλεξίου Α΄) και είχε τέκνα:
* Ιωάννης, πανσεβαστός. Συμμετείχε σε Συνόδους του 1157 και του 1166. 
* Αλέξιος.
* κόρη.
* (τέκνο). 

Η σύζυγός του επέζησε αυτού, καθώς και ο γιος του Ιωάννης και μία κόρη του.

## Αναφορές


## Πηγές
* 
* 
* 
* 

Κατηγορία:Βυζαντινοί του 12ου αιώνα
Κατηγορία:Οικογένεια Κοντοστέφανων
Βενέτικο Χίου

Το **Βενέτικο** είναι απόκρημνη βραχονησίδα του Νομού Χίου στο Αιγαίο Πέλαγος. Βρίσκεται νότια του νοτιότερου σημείου της νήσου Χίου (ακρωτήριο Μάστιχο ή Ουρά), και σε απόσταση 2,3 χιλιομέτρων από αυτό. Οι γεωγραφικές συντεταγμένες του Βενέτικου είναι πλάτος 38°07΄32΄΄ Βόρειο και μήκος 26°00΄56΄΄ Ανατολικό. Η βραχονησίδα έχει μήκος 270 μέτρα (άξονας ανατολή-δύση) και πλάτος 170 περίπου μέτρα (περ. βορράς-νότος). Το μέγιστο υψόμετρό της είναι 39 μέτρα πάνω από την επιφάνεια της θάλασσας.

Στην κορυφή του Βενέτικου υπάρχει μικρός αυτόματος φάρος (φανάρι) και από τη βόρεια πλευρά του, τη μόνη προσβάσιμη, έχουν κατασκευαστεί σκαλοπάτια για τη διευκόλυνση της συντηρήσεως του φάρου. Η νησίδα έχει χαρακτηριστεί από το Ευρωπαϊκό Οικολογικό Δίκτυο NATURA 2000 ως Ζώνη Ειδικής Προστασίας για το είδος γερακιού *Falco eleonorae*.

Το Βενέτικο είναι ακατοίκητο και από διοικητικής πλευράς υπάγεται σήμερα στη δημοτική κοινότητα Πυργίου, της Δημοτικής Ενότητας Μαστιχοχωρίων του Δήμου Χίου, στην Περιφερειακή Ενότητα Χίου της Περιφέρειας Βορείου Αιγαίου.

## Παραπομπές


## Πηγές
* 

Βενετικο Χιου
Βενετικο
Κατηγορία:Δήμος Χίου
Άγιος Αντώνιος Νισύρου

Ο **Άγιος Αντώνιος** είναι μικρή νησίδα των Δωδεκανήσων η οποία βρίσκεται βόρεια της Νισύρου, δίπλα στο Γυαλί. Απέχει από το Μανδράκι περίπου 2 ναυτικά μίλια, δηλαδή 15 με 20 λεπτά. Η έκτασή της είναι 0,080 τ.χλμ. και στο εσωτερικό της υπάρχει εξωκλήσι του Αγίου Αντωνίου το οποίο υπάγεται στην ενορία Νισύρου. Το καλοκαίρι γίνονται ημερήσιες επισκέψεις, μαζί με το γειτονικό Γυαλί, από καΐκια που μεταφέρουν για μπάνιο στις παραλίες τους επισκέπτες από τη Νίσυρο. Όπως η Νίσυρος και οι νησίδες της, έχει χαρακτηριστεί από το Ευρωπαϊκό Οικολογικό Δίκτυο NATURA 2000, ως Ζώνη Ειδικής Προστασίας για τα είδη: *Buteo rufinus*, *Coracias garrulus, Emberiza caesia* και *Sylvia rueppelli*. Ως οικισμός αναγνωρίστηκε το 2001. Σύμφωνα με την απογραφή του 2011 δεν υπάρχουν μόνιμοι κάτοικοι και σύμφωνα με το σχέδιο Καλλικράτης διοικητικά υπάγεται στο Δήμο Νισύρου.

## Παραπομπές


## Εξωτερικοί σύνδεσμοι

Κατηγορία:Βραχονησίδες της Νισύρου
Διοργανώσεις Ε.Π.Σ. Πειραιά 1998–99

Το πρωτάθλημα της **[[Ε.Π.Σ. Πειραιώς]] της περιόδου 1998-99** διοργανώθηκε σε τρεις κατηγορίες. Συνολικά, στα πειραϊκά πρωταθλήματα πήραν μέρος 89 σύλλογοι.

## Κατηγορίες
*Α΄ με 30 ομάδες σε δύο ομίλους των 15 ομάδων.
*Β΄ με 31 ομάδες σε δύο ομίλους των 16-15 ομάδων.
*Γ΄ με 28 ομάδες σε δύο ομίλους των 14 ομάδων.

## Α΄ Κατηγορία
Τους τίτλους των δυο ομίλων κατέκτησαν ο Αίας Σαλαμίνας και ο Ατρόμητος Πειραιώς. Οι 2 πρωταθλητές έδωσαν αγώνα κατάταξης για την ανάδειξη του υπεπρωταθλητή και την άνοδό του. Νικητής αναδείχθηκε ο Ατρόμητος Πειραιώς, επικρατώντας 2-0 του αντιπάλου του στον αγώνα κατάταξης στο γήπεδο Σχιστού και πήρε την άνοδο στην Δ΄ Εθνική. Ωστόσο, ο αγώνας για τον υπερπρωταθλητή ήταν τελικά άτυπος, καθώς επανήλθε το Ειδικό πρωτάθλημα ανόδου μεταξύ πρωταθλητών τοπικών πρωταθλημάτων και έτσι οι πρωταθλητές Αίας Σαλαμίνας και Ατρόμητος Πειραιώς συμμετείχαν αμφότεροι, χάνοντας όμως την άνοδο στην Δ' Εθνική.

Στην Β΄ Κατηγορία υποβιβάστηκαν οι 2 τελευταίες ομάδες κάθε ομίλου. Από τον πρώτο όμιλο υποβιβάστηκαν οι Δόξα Πειραιά και Ίκαρος Ασπροπύργου, ενώ από το δεύτερο όμιλο οι Αετός Κορυδαλλού και Πράσινα Πουλιά.

## Β΄ Κατηγορία
Τους τίτλους των δυο ομίλων της Β΄ Κατηγορίας κατέκτησαν ο Α.Σ. Δραπετσώνας και ο Αμπελακιακός. Την άνοδο πήραν και οι δευτεραθλητές των δυο ομίλων, Ολυμπιάδα Κερατσινίου και Πρωτέας Νίκαιας αντίστοιχα.

Στη Γ΄ Κατηγορία υποβιβάστηκαν οι 2 τελευταίες ομάδες κάθε ομίλου. Από τον πρώτο όμιλο υποβιβάστηκαν οι Πορφύρας και Α.Ο. Κορυδαλλός, ενώ από το δεύτερο όμιλο οι Ελευθερία Μοσχάτου και Αστέρας Κερατσινίου.

## Γ΄ Κατηγορία
Τους τίτλους των δυο ομίλων της Γ΄ Κατηγορίας κατέκτησαν η Πίνδος και ο Φαληρικός. Την άνοδο πήραν και οι δευτεραθλητές των δυο ομίλων, Μεγαρικός και Πυθαγόρας Περάματος αντίστοιχα.

## Κύπελλο

### Τελικός

## Παραπομπές


## Πηγές

*Αρχείο Αθλητικής εφημερίδας "*Αθλητική Ηχώ*"

Κατηγορία:Ε.Π.Σ. Πειραιώς
Κατηγορία:Εγχώρια ποδοσφαιρικά πρωταθλήματα 1998-1999
Αυλάκι Νισύρου

Το **Αυλάκι** είναι παραθαλάσσιος οικισμός στη Νίσυρο των Δωδεκανήσων.

## Γενικά στοιχεία
Το Αυλάκι βρίσκεται στα νότια του νησιού και απέχει 19 χιλιόμετρα. Ν.-ΝΑ. από το Μανδράκι, 6 χιλιόμετρα N. από τα Νικιά. Μέχρι τη δεκαετία του 1950 οι κάτοικοι των Νικιών χρησιμοποιούσαν το μικρό λιμάνι του και υπήρχε κατοικημένος οικισμός, ο οποίος πλέον έχει εγκαταλειφθεί. Υπάρχουν θερμά λουτρά, τα νερά των οποίων αναβλύζουν μέσα στη θάλασσα και η μέγιστη θερμοκρασία τους είναι 61 °C. Σε μικρή απόσταση, εκεί όπου καταλήγει ο χωματόδρομος από Νικιά προς Αυλάκι, υπάρχει το μοναστήρι του Αγίου Παντελεήμονα, που πανηγυρίζει 26 και 27 Ιουλίου. 

Διοικητικά, παλιότερα ανήκε στην κοινότητα Νικιών της επαρχίας Κω, ενώ από το 1997 ανήκει στον Δήμο Νισύρου. Σύμφωνα με το σχέδιο Καλλικράτης, μαζί με τα Νικιά, τη νησίδα Παχειά και τη νησίδα Περγούσσα αποτελούν την τοπική κοινότητα Νικιών που υπάγεται στον Δήμο Νισύρου και σύμφωνα με την απογραφή 2011 δεν κατοικείται.

## Απογραφές πληθυσμού

## Παραπομπές


## Εξωτερικοί σύνδεσμοι
* Μονοπάτι 7. Νικειά - Αυλάκι από τον ιστότοπο του Δήμου Νισυρίων
* Η κάθοδος προς το Αυλάκι από τον ιστότοπο http://nisyros.tv

Κατηγορία:Χωριά της Νισύρου
Κατηγορία:Χωριά της περιφερειακής ενότητας Κω
Κόμμα Εθνικής Ενότητας (ΤΔΒΚ)

Το **Κόμμα Εθνικής Ενότητας** (, **UBP**) είναι ένα εθνικιστικό και συντηρητικό κόμμα στην Τουρκική δημοκρατία της βόρειας Κύπρου. Ιδρύθηκε από τον Ραούφ Ντενκτάς στις 11 Οκτωβρίου 1975. Το κόμμα ήταν στην εξουσία ως το 2003, με εξαίρεση τα χρόνια από το 1994 έως το 1996 και επανήλθε.
Στις εκλογές στις αρχές του 2022 το κόμμα κέρδισε 39,54% και 24 έδρες από τις 50 συνολικά. Αρχηγός του κόμματος είναι ο Φαΐζ Σουτσούογλου, πρωθυπουργός του ψευδοκράτους από τις 5 Νοεμβρίου 2021.

## Ιστορία
### Ηγέτες του κόμματος
* Ραούφ Ντενκτάς (11 October 1975 - 3 Ιουλίου 1976)
* Οσμάν Νεζάτ Κονούκ (3 Ιουλίου 1976 - 2 Μαρτίου 1978)
* Οσμάν Ορέκ (18 Απριλίου 1978 - 7 Ιανουαρίου 1979)
* Μουσταφά Τσαγατάι (7 Ιανουαρίου 1979 - 30 Νοεμβρίου 1983)
* Ντερβίς Έρογλου (18 Δεκεμβρίου 1983 - 11 Φεβρουαρίου 2006)
* Χουσεΐν Οζγκιουργκούν (11 Φεβρουαρίου 2006 - 16 Δεκεμβρίου 2006)
* Τασίν Ερτουγρούλογλου (16 Δεκεμβρίου 2006 - 29 Νοεμβρίου 2008)
* Ντερβίς Έρογλου (29 Νοεμβρίου 2008 - 23 Απριλίου 2010)
* Ιρσέν Κιουτσούκ (9 Μάϊου 2010 - 11 Ιουνίου 2013)
* Χουσεΐν Οζγκιουργκούν (31 Αυγούστου 2013 – 30 Οκτωβρίου 2018)
* Ερσίν Τατάρ (30 Οκτωβρίου 2018 - 23 Οκτωβρίου 2020)
* Έρσαν Σάνερ (20 Δεκεμβρίου 2020 - 31 Οκτωβρίου 2021)
* Φάιζ Σουτσουόγλου (31 Οκτωβρίου 2021 - σήμερα)

## Αποτελέσματα εκλογών
### Αποτελέσματα βουλευτικών εκλογών
#### Έδρες στη Συνέλευση της Δημοκρατίας

## Παραπομπές


## Εξωτερικοί σύνδεσμοι
* Επίσημος ιστότοπος

Κατηγορία:Πολιτικά κόμματα της Τούρκικης Δημοκρατίας της Βόρειας Κύπρου
Ρεπουμπλικανικό Τουρκικό Κόμμα (ΤΔΒΚ)

Το **Ρεπουπλικανικό Τούρκικο Κόμμα** (ΡΤΚ, , **CTP**) είναι σοσιαλδημοκρατικό πολιτικό κόμμα στην Τουρκική Δημοκρατία της Βόρειας Κύπρου. Το κόμμα ιδρύθηκε το 1970 από τον δικηγόρο Αχμέτ Μιντχάτ Μπερμπέρογλου, ενάντια στους Φαζίλ Κιουτσούκ και Ραούφ Ντενκτάς.

Από το 2008, το ΡΤΚ έγινε συμβουλευτικό μέλους της Σοσιαλιστικής Διεθνούς, ψηφιζόμενο από όλα τα μέλη εκτός από την ελληνοκυπριακή Ε.Δ.Ε.Κ.. Έγινε πλήρες μέλος το 2014.

## Πολιτική και ιδεολογία

Το ΡΤΚ είναι σοσιαλδημοκρατικό κόμμα και βρίσκεται στα κεντροαριστερά του πολιτικού χάρτη. Το κόμμα ήταν φιλοσοβιετικό κατά την περίοδο του ψυχρού πολέμου, ιδίως υπό την ηγεσία του Οζγκιέρ Οζγκιούρ. Πάντως, το κόμμα δεν αυτοχαρακτηρίστηκε ποτέ ως κομμουνιστικό. Υπό τον Οζγκιούρ, το κόμμα είχε συναντήσεις επαναπροσέγγισης με το αριστερό κόμμα της Κύπρου, ΑΚΕΛ. Υπό τον Μεχμέτ Αλί Ταλάτ, το κόμμα μετακινήθηκε προς τη σημερινή ήπια αριστερή του θέση.

Στο κυπριακό ζήτημα, το ΡΤΚ υποστηρίζει μια πραγματιστική προσέγγιση, υπέρ της επανένωσης του νησιού. Κατά την προεδρία του Ταλάτ, πραγματοποιήθηκαν επαναπροσεγγιστικές συναντήσεις.

Στις βουλευτικές εκλογές του 2018, το κόμμα επέστρεψε στην εξουσία, παρότι έπεσε από το 38% στο 21% (δεύτερη θέση). Κατάφερε να σχηματίσει κυβέρνηση με μια συμμαχία τεσσάρων κομμάτων. Ο ηγέτης του ΡΤΚ, Τουφάν Ερχιουρμάν, έγινε πρωθυπουργός της Τουρκικής Δημοκρατίας της Βόρειας Κύπρου στις 2 Φεβρουαρίου 2018.

## Αποτελέσματα εκλογών
### Αποτελέσματα βουλευτικών εκλογών
#### Έδρες στη Συνέλευση της Δημοκρατίας

## Παραπομπές


## Εξωτερικοί σύνδεσμοι
*  

Κατηγορία:Πολιτικά κόμματα της Τούρκικης Δημοκρατίας της Βόρειας Κύπρου
Κατηγορία:Σοσιαλδημοκρατικά κόμματα
Μαρία Ιωσηφίνα της Σαξονίας (1803-1829)

Η **Μαρία Ιωσηφίνα της Σαξονίας** (γερμανικά: *Maria Josepha von Sachsen*, 6 Δεκεμβρίου 1803 - 18 Μαΐου 1829) ήταν η τρίτη σύζυγος του Φερδινάνδου Ζ΄ της Ισπανίας.

## Βιογραφία
Η *Μαρία Ιωσηφίνα Αμαλία Βεατρίκη Ιαβερία Βικεντία Αλοϋσία Φραγκίσκη ντε Παυλίνα Φραγκίσκη ντε Σαντάλ Άννα Απολλωνία Ιωάννα Νεπομυκίνα Βαλπουργία Θηρεσία Αμβροσία* γεννήθηκε στις 7 Δεκεμβρίου 1803 στη Δρέσδη και ήταν η τέταρτη κόρη του Μαξιμιλιανού, Διαδόχου Πρίγκιπα της Σαξονίας, και της πρώτης συζύγου του, Καρολίνας των Βουρβόνων-Ισπανίας, κόρης του Φερδινάνδου της Πάρμας.

Στις 20 Οκτωβρίου 1819 παντρεύτηκε τον Φερδινάνδο Ζ΄ της Ισπανίας στη Μαδρίτη. Αν και η νέα Βασίλισσα ήταν πολύ νεαρή, αφελής και άπειρη, ο Βασιλιάς την ερωτεύτηκε λόγω της γλυκιάς της ιδιοσυγκρασίας. Εκτός αυτού, ήταν πιο ελκυστική από δυο τις προηγούμενες συζύγους του.

Μετά τους δύο άτεκνους γάμους του, υπήρξε μεγάλη πίεση για τη δυναστεία των Βουρβόνων-Ισπανίας για να εξασφαλίσει ο Φερδινάνδος Ζ΄ τον μελλοντικό διάδοχό του. Παρ' όλα αυτά, ο γάμος παρέμεινε άτεκνος και η Μαρία Ιωσηφίνα Αμαλία αποχώρησε από τη δημόσια ζωή, με μακρά παραμονή στο παλάτι του Αρανχουέθ, στην Λα Γκράνχα δε Σαν Ιλδεφόνσο και στο Βασιλικό Παλάτι του Ριοφρίο.

Χρειάστηκε μια προσωπική επιστολή, που έστειλε ο Πάπας Πίος Ζ΄ για να πείσει τη Βασίλισσα ότι οι ερωτικές σχέσεις μεταξύ συζύγων δεν ήταν αντίθετες με την ηθική του Καθολικισμού.

Πέθανε από πυρετό στις 18 Μαΐου 1829, αφήνοντας τον σύζυγό της πληγωμένο, στο Βασιλικό Παλάτι του Αρανχουέθ σε ηλικία 25 ετών. Τάφηκε στο Ελ Εσκοριάλ.

## Οικογένεια
Παντρεύτηκε το 1819 τον Φερδινάνδο Ζ΄ της Ισπανίας. Δεν απέκτησαν απογόνους.

## Πρόγονοι



## Τίτλοι
*6 Δεκεμβρίου 1803 – 1806: *Η Γαληνοτάτη Υψηλότητα* Πριγκίπισσα Μαρία Ιωσηφίνα της Σαξονίας
*1806 – 20 Οκτωβρίου 1819: *Η Βασιλική Υψηλότητα* Πριγκίπισσα Μαρία Ιωσηφίνα της Σαξονίας
*20 Οκτωβρίου 1819 – 18 Μαΐου 1829: *Η Μεγαλειότητα Της* Η Βασίλισσα 





## Παραπομπές


## Εξωτερικοί σύνδεσμοι

Κατηγορία:Οίκος των Βέττιν
Κατηγορία:Οίκος των Βουρβόνων
Κατηγορία:Βασίλισσες της Ισπανίας
Διοργανώσεις Ε.Π.Σ. Πειραιά 1999–00

Το πρωτάθλημα της **[[Ε.Π.Σ. Πειραιώς]] της περιόδου 1999-00** διοργανώθηκε σε τρεις κατηγορίες. Συνολικά, στα πειραϊκά πρωταθλήματα πήραν μέρος 91 σύλλογοι.

## Κατηγορίες
*Α΄ με 33 ομάδες σε δύο ομίλους των 17-16 ομάδων.
*Β΄ με 31 ομάδες σε δύο ομίλους των 16-15 ομάδων.
*Γ΄ με 27 ομάδες σε δυο ομίλους των 14-13 ομάδων.

## Α΄ Κατηγορία
Τους τίτλους των δυο ομίλων της Α΄ Κατηγορίας κατέκτησαν οι Αίας Σαλαμίνας και Ατρόμητος Πειραιώς, όπως και την προηγούμενη περίοδο. Οι δύο πρωταθλητές συμμετείχαν στο Ειδικό πρωτάθλημα ανόδου για την άνοδο στην Δ΄ Εθνική της περιόδου 2000-01.

Στη Β΄ Κατηγορία υποβιβάστηκαν οι 2 τελευταίες ομάδες κάθε ομίλου. Από τον πρώτο όμιλο υποβιβάστηκαν οι Μαύρος Αετός Κερατσινίου και Α.Γ.Σ. Νέας Περάμου, ενώ από το δεύτερο όμιλο υποβιβάστηκαν οι Α.Ο.Κ. Φαλήρου και Α.Ο. Ποντίων Νίκαιας.

Οι τελικές βαθμολογίες των ομίλων ήταν οι εξής:

*1  Ο Α.Ο. Ποντίων έχει 1 μηδενισμό και -3 βαθμούς

 

## Β΄ Κατηγορία
Τους τίτλους των δυο ομίλων της Β΄ Κατηγορίας κατέκτησαν οι Α.Σ. Ποντίων Δραπετσώνας και Αίας Ασπροπύργου. Την άνοδο στην Α΄ Κατηγορία κέρδισαν και οι δευτεραθλητές των δυο ομίλων, Ελλάς Ποντίων και Πειραϊκός.

Στη Γ΄ Κατηγορία υποβιβάστηκαν οι 3 τελευταίες ομάδες κάθε ομίλου. Από τον πρώτο όμιλο υποβιβάστηκαν οι Α.Ε. Καλλιθέας Τζιτζιφιών, Θησέας Πειραιά και Προφήτης Ηλίας Πειραιά, ενώ από το δεύτερο όμιλο υποβιβάστηκαν οι Μεγαρικός, Αχιλλέας Κορυδαλλού και Ίκαρος Ασπροπύργου.

## Γ΄ Κατηγορία
Τους τίτλους των δυο ομίλων της Γ΄ Κατηγορίας κατέκτησαν ο Ολυμπιακός Καμινίων και ο Α.Ο. Καραβά.

Την άνοδο στη Β΄ Κατηγορία κατέκτησαν επίσης οι δευτεραθλητές και τριταθλητές των δυο ομίλων. Στον πρώτο όμιλο δευτεραθλήτρια ήταν η Αναγέννηση Σαλαμίνας και τριταθλήτρια η Α.Ε. Νεάπολης, ενώ στο δεύτερο όμιλο δευτεραθλητής ήταν ο Α.Ο. Αγίου Δημητρίου και τριταθλητής ο Εθνικός Νίκαιας.

## Κύπελλο

### Τελικός

## Παραπομπές


## Πηγές

*Αρχείο Αθλητικής εφημερίδας "*ΑΘΛΗΤΙΚΗ ΗΧΩ*"

Κατηγορία:Ε.Π.Σ. Πειραιώς
Κατηγορία:Εγχώρια ποδοσφαιρικά πρωταθλήματα 1999-2000
Istanbul Sapphire

Το **Istanbul Sapphire** είναι ουρανοξύστης ο οποίος βρίσκεται στην επιχειρηματική ζώνη του Λεβέντ, στο Μπεσικτάς της Κωνσταντινούπολης. Με ύψος 238 μέτρων ήταν το ψηλότερο κτήριο στη Τουρκία μέχρι το 2017 και το 4ο ψηλότερο κτήριο της Ευρώπης, όταν εγκαινιάστηκε το 2010.  Είναι ο πρώτος οικολογικός ουρανοξύστης της Τουρκίας. Στο κτήριο στεγάζονται διαμερίσματα και μαγαζιά πολυτελείας και το διαχειρίζεται η τουρκική εταιρία Kiler GYO. Σχεδιάστηκε από την αρχιτεκτονική εταιρία Tabanlıoğlu Architects. 

## Παραπομπές


Κατηγορία:Κτίρια και κατασκευές στην Κωνσταντινούπολη
Διοργανώσεις Ε.Π.Σ. Πειραιά 2000-01

Το πρωτάθλημα της **[[Ε.Π.Σ. Πειραιώς]] της περιόδου 2000-01** διοργανώθηκε σε τρεις κατηγορίες. Συνολικά, στα πειραϊκά πρωταθλήματα πήραν μέρος 89 σύλλογοι.

## Κατηγορίες
*Α΄ με 31 ομάδες σε δύο ομίλους των 16-15 ομάδων.
*Β΄ με 31 ομάδες σε δύο ομίλους των 16-15 ομάδων.
*Γ΄ με 27 ομάδες σε δυο ομίλους των 14-13 ομάδων.

## Α΄ Κατηγορία
Τους τίτλους των δυο ομίλων της Α΄ Κατηγορίας κατέκτησαν ο Ερμής Κορυδαλλού και ο Α.Ο. Μάνης. Οι δύο πρωταθλητές συμμετείχαν στο Ειδικό πρωτάθλημα ανόδου για την άνοδο στην Δ΄ Εθνική της περιόδου 2001-02.

Στη Β΄ Κατηγορία υποβιβάστηκαν οι 3 τελευταίες ομάδες κάθε ομίλου. Από τον πρώτο όμιλο υποβιβάστηκαν οι Πειραϊκή, Νέοι Ευγενείας και Ολυμπιάδα Κερατσινίου, ενώ από το δεύτερο όμιλο υποβιβάστηκαν οι Α.Ο. Πέραμα, Οδηγήτρια και Ελλάς Ποντίων.

## Β΄ Κατηγορία
Τους τίτλους των δυο ομίλων της Β΄ Κατηγορίας κατέκτησαν η Σπίθα Νίκαιας και ο Μαύρος Αετός Κερατσινίου. Την άνοδο στην Α΄ Κατηγορία κέρδισαν επίσης οι δευτεραθλητές και οι τριταθλητές των δυο ομίλων. Στον πρώτο όμιλο δευτεραθλητής ήταν ο Πανιώνιος Γαλήνης Κερατσινίου και τριταθλητής ο Α.Ο. Καραβά, ενώ στο δεύτερο όμιλο δευτεραθλητής ήταν ο Ειδυλλιακός και τριταθλητής ο Νεαπολικός Αστέρας.

Στη Γ΄ Κατηγορία υποβιβάστηκαν οι 3 τελευταίες ομάδες κάθε ομίλου. Από τον πρώτο όμιλο υποβιβάστηκαν οι Α.Ε. Νεάπολης, Εθνικός Νίκαιας και Ατρόμητος Κερατσινίου, ενώ από το δεύτερο όμιλο υποβιβάστηκαν οι Α.Ε. Ταμπουρίων, Πράσινα Πουλιά και Αναγέννηση Σαλαμίνας.

## Γ΄ Κατηγορία
Τους τίτλους των δυο ομίλων της Γ΄ Κατηγορίας κατέκτησαν ο Πορφύρας και η Α.Ε. Καλλιθέας Τζιτζιφιών.

Την άνοδο στη Β΄ Κατηγορία κατέκτησαν επίσης οι δευτεραθλητές και τριταθλητές των δυο ομίλων. Στον πρώτο όμιλο δευτεραθλητής ήταν ο Αστέρας Κερατσινίου και τριταθλήτρια η Ελευθερία Μοσχάτου, ενώ στο δεύτερο όμιλο δευτεραθλήτρια ήταν η Α.Ε. Χατζηκυριακείου και η Ένωση Απόλλων-Ακράτητου Ρέντη.

## Κύπελλο

### Τελικός

## Παραπομπές


## Πηγές

*Αρχείο Αθλητικής εφημερίδας "*ΑΘΛΗΤΙΚΗ ΗΧΩ*"

Κατηγορία:Ε.Π.Σ. Πειραιώς
Κατηγορία:Εγχώρια ποδοσφαιρικά πρωταθλήματα 2000-2001
Παναγιώτης Ντούνης

Ο **Παναγιώτης Ντούνης** (23 Μαρτίου 1997, Μαρούσι) είναι ένας Έλληνας ποδοσφαιριστής ο οποίος αγωνίζεται ως τερματοφύλακας για τον Πανθηραϊκό.

## Καριέρα
Ο Παναγιώτης Ντούνης πήρε προαγωγή στην κύρια ομάδα της ΑΕΚ από την ομάδα νέων το 2013. Έκανε 4 εμφανίσεις την περίοδο που η ΑΕΚ βρισκόταν στην Γ΄ Εθνική. Στις 19 Αυγούστου του 2016 ο Ντούνης ανανέωσε το συμβόλαιό του με την ΑΕΚ μέχρι το καλοκαίρι του 2019 και στις 31 Αυγούστου δόθηκε ως δανεικός στην Καλλιθέα.

Στην Καλλιθέα ξεκίνησε την σεζόν ως ο κύριος τερματοφύλακας της ομάδας αλλά μέχρι το τέλος της είχε μόνο 5 εμφανίσεις στο πρωτάθλημα Β΄ Εθνικής και 2 εμφανίσεις στο Κύπελλο Ελλάδας.

Τον Ιούλιο του 2017 ο Ντούνης επέστρεψε στο ρόστερ της ΑΕΚ.

## Διεθνής καριέρα
Από το 2014, ο Παναγιώτης Ντούνης είναι τακτικό μέλος της Εθνικής Νέων.

## Τίτλοι
### Συλλογικοί
;ΑΕΚ
* Πρωτάθλημα Ελλάδας** ([[Σούπερ Λίγκα 2017–18|2018]])**

## Εξωτερικοί σύνδεσμοι
* Το προφίλ του στο Scoresway.com
* http://www.aekfc.gr/pld/panagiotis-ntounis-43095.htm?lang=el&path=-1184135497

Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Γ.Σ. Καλλιθέας
Τιούστια

μικρογραφία|377x377εσ|Αναπαράσταση του βασιλιά Τιούστια από τον Αντρέι Αλιόσκιν.
Ο **Τιούστια** (μόκσα: Тюштень, 18ος αιώνας) είναι ένας επικός χαρακτήρας ήρωα των Μόκσα που βασίζεται σε μύθους των Μόκσα, οι οποίοι επιβίωσαν κυρίως μεταξύ των Μόκσα που ζουν στη δεξιά όχθη του Βόλγα και στη Σιβηρία. Χρησιμεύει ως σύμβολο του αγώνα του Μόκσα με τη Ρωσική επέκταση. Ο Τιούστια θεωρείται επίσης ο μεγάλος ηγέτης της συμμαχίας των Μόκσα, των Έρζυα και των Μεστσέρα. 

Στο έπος του Μαστοράβα, ο Τιούστια είναι ένας χωρικός που εκλέγεται από τους ανθρώπους για να είναι ο βασιλιάς και ο ηγέτης της συμμαχίας των Μόκσα, των Έρζυα και Μεστσέρα και ο πολέμαρχος του συμμαχικού στρατού. Κατά τη διάρκεια της διακυβέρνησής του, η χώρα των Μόκσα απλωνόταν από τη Βόλγα έως τον Δνείπερο και από την Όκα έως τη Μαύρη Θάλασσα.

Στη Μορδβινική μυθολογία, ο Τιούστια είναι Θεός της Σελήνης, γιος του θεού Κεραυνού και του θνητού κοριτσιού Λίτοβα. Η ηλικία του αλλάζει κάθε μήνα, ακολουθώντας τις φάσεις της Σελήνης.

## Πιθανό ιστορικό πρωτότυπο
Μία από τις υποθέσεις σχετικά με το ιστορικό πρωτότυπο του Τιούστια είναι ότι ήταν ο γιος του Πουρές, που αναφέρεται στο Λαυρεντιανό χρονικό, αλλά ωστόσο είναι γνωστό ότι το πραγματικό όνομα του γιου του Πουρές ήταν το Ατενάς .

## Παραπομπές


## Περαιτέρω ανάγνωση

* А.М. Sharonov, *Mastorava* Saranosh, 1994
* Tatiana Deviatkina, "Some Aspects of Mordvin Mythology", Folklore 17 (2001).http://www.folklore.ee/folklore/vol17/mordmyth.pdf
* Dubasov I.I. Ocherki iz istorii Tambovskogo kraya. – Tambov, 1890. – Issue. 1. – 225 p.
* Mordwinische Volksdichtung. Gesammelt von H. Paasonen. Herausgegeben und ubersetzt von Paavo Ravila.  - Helsinki, 1938 - 1981.
* V.К. Radaev «Tyushtya»
* Fedoseeva, Е.А. Obraz tsarya Tyushti v folklore i v epose «Mastorava» / Е.А.Fedoseeva // Elektronnyy Vestnik CPPK FL. – 2007. –  № 1
* [Fedoseeva, Е.А. Yavlenie bytovoy fantastiki v predanii «O Tyushte» v zapisi I.I.Dubasova / Е.А.Fedoseeva // Filologicheskie issledovaniya.  2003 – 2004: mezhvuzovskiy sbornik nauchnykh trudov. – Saranosh, 2005. – p.&nbsp;209 – 217.
* Fedoseeva, Е.А. «Tyushtya» V.К.Radaeva v i folklornom prostranstvakh sovremennogo eposa / Е.А.Федосеева // HUMANITIES. Zhurnal gumanitarnykh issledovaniy: electronnoye izdaniye – 2007. –  № 5-6 (January – June) 

## Εξωτερικοί σύνδεσμοι

* Έπος του Μαστοράβα

Κατηγορία:Ασιατική μυθολογία
Κατηγορία:Μυθολογίες της Ευρώπης
Μαρί Κράγια

Η **Μαρί Κράγια** ή **Μαρί Παλούτσα** (24 Σεπτεμβρίου 1911&nbsp;– 21 Νοεμβρίου 1999) ήταν Αλβανίδα τραγουδίστρια όπερας, η οποία είναι ιδιαίτερα γνωστή για την παράδοση αλβανικών λαϊκών τραγουδιών.

## Ζωή
Η Κράγια γεννήθηκε το 1911 στο Ζάνταρ στο Βασίλειο της Δαλματίας, το οποίο τότε αποτελούσε μέρος της Αυστρίας-Ουγγαρίας. Ήταν παιδί μιας Ρωμαιοκαθολικής οικογένειας. Ήταν συγγενής της μητέρας Τερέζας και αργότερα θα οργάνωνε τις υπηρεσίες κηδείας για τη μητέρα και την αδερφή της. Όταν ήταν έξι, η οικογένειά της μετακόμισε στη Σκόδρα. Αν και ήταν μετανάστρια, η οικογένειά της ήταν αλβανική και είχε ζήσει σε μια μικρή αλβανική κοινότητα στο Ζαντάρ. Στην Αλβανία έμαθε τον ντόπιο γάμο και τραγούδια αγάπης. Το 1930 άρχισε τις σπουδές τραγουδιού της στο Ζινγκσούλε (σήμερα Πανεπιστήμιο Μουσικής και Καλών Τεχνών) στο Γκρατς της Αυστρίας, το οποίο ολοκλήρωσε το 1934. Μετά την αποφοίτησή της άρχισε να διδάσκει σε ένα γυμνάσιο στη Σκόδρα, και στη συνέχεια εργάστηκε ο Ινστιτούτο Γυναίκων της Βασιλομήτωρας στα Τίρανα. Άρχισε να εμφανίζεται στα Τίρανα με τον Τονίν Γκουραζίου ως συνοδευτικό πιανίστα. Η Κράγιε εκπροσώπησε την Αλβανία σε μια βραδιά των εθνών που φιλοξενήθηκε στη Βιέννη.

Το τραγούδι της Κράγια ήταν περίεργο, επειδή είχε έναν γερμανικό τρόπο διατύπωσης των λέξεων της, που έδινε ακρίβεια στη φράση των στίχων που τραγουδούσε. Άρχισε να τραγουδά παραδοσιακά αστικά τραγούδια (Αλβανικά αστικά λυρικά τραγούδια), και ήταν σε θέση να δείξει πώς μπορεί να τους παρουσιαστεί ένας επαγγελματικά εκπαιδευμένος τραγουδιστής. Εργάστηκε με την Λόλα Γκιόκα, η οποία ήταν ο διευθυντής των αρμονιών αλλά και η πανίστρια και μαζί συνέγραψαν πάνω από 300 τραγούδια. Με τα σημερινά πρότυπα οι ηχογραφήσεις δεν είναι τέλειες, αλλά εξακολουθούν να επιβιώνουν μέχρι σήμερα.

Το 1937 έδωσε ρεσιτάλ στο Μπάρι της Ιταλίας και το επόμενο έτος έδωσε συναυλίες στο Μόναχο της Γερμανίας. Την ίδια χρονιά συμμετείχε σε συναυλία τον Ιούνιο με την Τέφτα Τάσκο-Κότσο και την Λόλα Γκιόκα, για την άντληση κεφαλαίων για τον βαρύτονο Κρίστο Κότσο (σύζυγος της Τέφτα Τάσκο-Κότσο). Χρειαζόταν τα χρήματα για να ολοκληρώσει τα μαθήματα τραγουδιού που παρακολουθούσε στο Μιλάνο. Το 1939 έδωσε ένα ρεσιτάλ στη Φλωρεντία πριν επιστρέψει στη πατρίδα της.

Μετά τον Δεύτερο Παγκόσμιο Πόλεμο, η Κράγια δίδαξε στην Ακαδημία Τζορντάν Μίσια. Το συνδύαζε με το να συνεχίζει να τραγουδά στην Όπερα και το 1959 εμφανίστηκε στην πρώτη Αλβανική όπερα. Η όπερα ονομάστηκε Μρίκα, με τον Πρενκέ Γιάκοβα ως συνθέτη και τον Λαζάρ Σιλίτσι ως στιχουργό.

Η Κράγια πέθανε στα Τίρανα το 1999. Είχε λάβει την υψηλότερη αναγνώριση για τους καλλιτέχνες, τον τίτλο του Λαϊκού Καλλιτέχνη της Αλβανίας.

## Δείτε επίσης

* Γιοργκίγια Φίλτσε-Τρούγια

## Παραπομπές


## Εξωτερικοί σύνδεσμοι
* 

Κατηγορία:Αλβανοί τραγουδιστές όπερας
Διοργανώσεις Ε.Π.Σ. Πειραιά 2001-02

Το πρωτάθλημα της **[[Ε.Π.Σ. Πειραιώς]] της περιόδου 2001-02** διοργανώθηκε σε τρεις κατηγορίες. Συνολικά, στα πειραϊκά πρωταθλήματα πήραν μέρος 87 σύλλογοι.

## Κατηγορίες
*Α΄ με 30 ομάδες σε δύο ομίλους των 15 ομάδων.
*Β΄ με 31 ομάδες σε δύο ομίλους των 16-15 ομάδων.
*Γ΄ με 26 ομάδες σε δυο ομίλους των 13-13 ομάδων.

## Α΄ Κατηγορία
Τους τίτλους των δυο ομίλων της Α΄ Κατηγορίας κατέκτησαν η Ένωση Πανασπροπυργιακού-Δόξας και ο Αίας Σαλαμίνας. Οι δυο πρωταθλητές ανέβηκαν στην Δ΄ Εθνική της περιόδου 2002-03. Οι δευτεραθλητές των δυο ομίλων Ηρακλής Νίκαιας και Μανδραϊκός αντίστοιχα, έδωσαν αγώνα κατάταξης για ακόμα μία θέση στην Δ' Εθνική. Ο αγώνας διεξήχθη στις 25 Μαΐου 2002 στο Εθνικό Στάδιο Ελευσίνας, όπου ο Μανδραϊκός επικράτησε με 2-1 του αντιπάλου του και κέρδισε την άνοδο στην Δ' Εθνική.

Στη Β΄ Κατηγορία υποβιβάστηκαν οι 3 τελευταίες ομάδες κάθε ομίλου. Από τον πρώτο όμιλο υποβιβάστηκαν οι Πανιώνιος Γαλήνης Κερατσινίου, Φοίνικας Αγ. Σοφίας και Α.Ο. Καραβά, ενώ από το δεύτερο όμιλο υποβιβάστηκαν οι Αμπελακιακός, Α.Ε. Νίκαια και Νεαπολικός Αστέρας.

## Β΄ Κατηγορία
Τους τίτλους των δυο ομίλων της Β΄ Κατηγορίας κατέκτησαν οι Νέοι Δραπετσώνας και οι Νέοι Ευγενείας. Την άνοδο στην Α΄ Κατηγορία κέρδισαν επίσης οι δευτεραθλητές και οι τριταθλητές των δυο ομίλων. Στον πρώτο όμιλο δευτεραθλητής ήταν ο Α.Ο. Καστέλλας και τριταθλητής ο Περαμαϊκός, ενώ στο δεύτερο όμιλο δευτεραθλητής ήταν ο Α.Ο.Κ. Φαλήρου και τριταθλήτρια η Πειραϊκή.

Στη Γ΄ Κατηγορία υποβιβάστηκαν οι 3 τελευταίες ομάδες κάθε ομίλου. Από τον πρώτο όμιλο υποβιβάστηκαν οι Φαληρικός, Ένωση Απόλλων-Ακράτητου Ρέντη και Ολυμπιακός Κερατσινίου, ενώ από το δεύτερο όμιλο υποβιβάστηκαν οι Ολυμπιάδα Κερατσινίου, Πορφύρας και Πίνδος.

## Γ΄ Κατηγορία
Τους τίτλους των δυο ομίλων της Γ΄ Κατηγορίας κατέκτησαν ο Άρης Μεγάρων και η Α.Ε. Ταμπουρίων. Την άνοδο στη Β΄ Κατηγορία κατέκτησαν επίσης οι δευτεραθλητές των δυο ομίλων, Α.Ε. Νεάπολης και Πράσινα Πουλιά αντίστοιχα.

## Κύπελλο

### Τελικός

## Σημειώσεις

## Παραπομπές


## Πηγές

*Αρχείο Αθλητικής εφημερίδας "*ΑΘΛΗΤΙΚΗ ΗΧΩ*"

Κατηγορία:Ε.Π.Σ. Πειραιώς
Κατηγορία:Εγχώρια ποδοσφαιρικά πρωταθλήματα 2001-2002
Όλγασσυς

μικρογραφία|250x250εσ|Θάλασσα των Δέντρων
Ο **Όλγασσυς**, γνωστός στα τουρκικά ως τα **Όρη Ιλγκάζ** (, αρχαία ελληνικά: Ὄλγασσυς) είναι οροσειρά της Τουρκίας, στη βορειοδυτική Ανατολία. 

## Γεωγραφία
Στη δυτική περιοχή της Μαύρης Θάλασσας, υπάρχουν τρεις οροσειρές βουνών, που εκτείνονται παράλληλα με τις ακτές της Μαύρης Θάλασσας. Τα όρη Ιλγκάζ αποτελούν το ανατολικό τμήμα της δεύτερης σειράς από την ακτογραμμή σε μέση απόσταση 100 χλμ. Οι βόρειες πλαγιές των βουνών βρίσκονται στην επαρχία Κασταμονής και οι νότιες πλαγιές βρίσκονται στην επαρχία Τσανκίρι. Το μήκος του ορεινού συστήματος από τα δυτικά προς τα ανατολικά είναι περίπου 150 χλμ. με πλάτος περίπου 30 χλμ. Η κορυφή της οροσειράς, η Χατσετεπέ, έχει υψόμετρο 2.587 μέτρων. Η εθνική οδός D765, η οποία συνδέει την ακτή της Μαύρης Θάλασσας με την Κεντρική Ανατολία, απέχει 10 χλμ. δυτικά της κορυφής. Το υψόμετρο του υψηλότερου περάσματος στον αυτοκινητόδρομο είναι 1.850 μέτρα.

## Εθνικό πάρκο
Το εθνικό πάρκο των Ορέων Ιλγκάζ (τουρκικά: Ilgaz Dağı Milli Parkı) στα δυτικά του αυτοκινητοδρόμου εγκαινιάστηκε στις 2 Ιουνίου 1976 και είναι εύκολα προσβάσιμο από τον αυτοκινητόδρομο D765. Η συνολική έκταση του πάρκου είναι 7,32 χλμ. Στο υψηλότερο υψόμετρο του πάρκου, υπάρχουν πολλά ξενοδοχεία που εξυπηρετούν τους σκιέρ. Οι σκιέρ μπορούν να χρησιμοποιήσουν τελεφερίκ μήκους 1.500 μ. στην περιοχή του σκι. Η απόσταση από την Άγκυρα είναι 200 χιλιόμετρα, γεγονός που καθιστά το πάρκο το πλησιέστερο θέρετρο χειμερινών αθλημάτων για τους κατοίκους της πρωτεύουσας. Κατά τη διάρκεια του καλοκαιριού, οι επισκέπτες μπορούν να αλιεύσουν στην κοιλάδα Μπαλντιράν μέσα στο εθνικό πάρκο.

## Οικολογία
Τα όρη Ιλγκάζ, ειδικά οι βόρειες πλαγιές, καλύπτονται από δέντρα. Το δημοφιλές όνομα των δέντρων γύρω από τα βουνά Ιλγκάζ είναι "θάλασσα δέντρων" (). Μερικά από τα άγρια ζώα που ζουν στις δασωμένες οροσειρές είναι το ελάφι, αγριογούρουνο, η καφέ αρκούδα, ο γκρίζος λύκος, το ευρωπαϊκό τσακάλι, ο αίγαγρος και η κόκκινη αλεπού. Το 1996, ένα νέο είδος εντόμων ανακαλύφθηκε στην ορεινή οικολογία του Ιλγκάζ και το 2010 ονομάστηκε Merodon ilgazense.

## Στον σημερινό πολιτισμό
Το θέμα του λαϊκού τραγουδιού "Ιλγκάζ", με σύνθεση του Αχμέτ Σαμίμ Μπιλγκέν και στίχους του Τζεμίλ Τουρκαρμάν αναφέρεται στα όρη Ιλγκάζ.

## Παραπομπές


## Εξωτερικοί σύνδεσμοι
* 

Κατηγορία:Οροσειρές της Τουρκίας